พอดีคลอดน้องได้ 1เดือน 20 วัน ตรวจหลังคลอดแล้วปกติ สามีขอมีเพศสัมพันธ์ด้วย ด้วยการสวมใส่ถุง แต่สอดไม่เข้าค่ะ เจ็บๆจุกๆแสบ เหมือนมีอะไรตันรูใว้ค่ะ ให้สามีส่องไฟดูช่องคลอดสามีบอกเหมือนมีก้อนอะไรตันอยู่ช่องคลอดค่ะ อยากรู้ว่ามันคืออะไรค่ะ
สวัสดีค่ะ อาการก้อนในช่องคลอดอาจมีสาเหตุจาก-ถุงน้ำของต่อมบาร์โธลิน ซึ่งเป็นต่อมที่เอาไว้สร้างน้ำหล่อลื่นขณะมีเพศสัมพันธ์ หากถุงน้ำของต่อมบาร์โธลินนี้เกิดการอักเสบติดเชื้อ ก็จะทำให้มีอาการเจ็บและปวดขณะมีเพศสัมพันธ์ คลำได้ก้อน-ถุงน้ำของต่อมผลิตไขมันที่อยู่ใต้ผิวหนังของบริเวณแคมใหญ่-ถุงน้ำบริเวณช่องคลอด-ติ่งเนื้อของช่องคลอด-หูดหงอนไก่-ก้อนเนื้องอกและมะเร็งของอวัยวะเพศภายนอก แต่พบได้น้อยมากแนะนำไปพบสูตินรีแพทย์เพื่อตรวจดูอีกครั้งว่าก้อนดังกล่าวคือก้อนอะไรค่ะ สังเกตอาการถ้าก้อนโตเร็ว กดเจ็บ ปวด บวม แดง ร้อนที่ก้อน มีหนองหรือเลือดไหล มีไข้ ปัสสาวะแสบขัด ควรรีบไปการดูแลตัวเองเบื้องต้น งดการมีเพศสัมพันธ์ในช่วงนี้ไปก่อน ไม่สวนล้างช่องคลอด ทำความสะอาดอวัยวะเพศภายนอกด้วยน้ำเปล่าสะอาดได้ ยังไม่เอายาอะไรไปทาเอง